Veien fikk navn i 1951 etter den tidligere løkkeeiendommen Heia (som hadde adresse Drammensveien 107; våningshuset ble revet i 1966). Bebyggelsen er funkisrekkehus (ark. Nicolai Beer) oppført i 1933–34. Disse har adresse Bygdøy allé 77–101 og Ottar Birtings gate 1–7. Heia har i dag ingen egen gatenummerering eller egne gateskilt. Navnet brukes imidlertid fortsatt om boligkomplekset og står på skilter ved porten som fører inn til området.